b'\n_START_ARTICLE_\nKomorene\n_START_SECTION_\nKlima og milj\xc3\xb8\n_START_PARAGRAPH_\nKlimaet er et tropisk havsklima med regntid fra november til mai. Sykloner kan forekomme i denne perioden._NEWLINE_Et stort milj\xc3\xb8problem er jorderosjon p\xc3\xa5 grunn av dyrking p\xc3\xa5 fjellskr\xc3\xa5ningene uten \xc3\xa5 terrassere. 90% av landets elektrisitet produseres av fossilt brensel, resten av vannkraft.\n_START_SECTION_\nFlora og fauna\n_START_PARAGRAPH_\nSom andre \xc3\xb8yer har Komorene en s\xc3\xa6regen flora og fauna med mange endemiske arter. S\xc3\xa6rlig kjent fra Komorene er bl\xc3\xa5fisken (Latimeria chalumnae), en av bare to n\xc3\xa5levende kvastfinnefisker. Arten lever i undersj\xc3\xb8iske huler, den totale bestanden er trolig bare noen hundre individer.\n_START_SECTION_\nHistorie\n_START_PARAGRAPH_\nI flere \xc3\xa5rhundrer f\xc3\xb8r Frankrike erobret \xc3\xb8yene, hadde b\xc3\xa5de indiske og arabiske handelsmenn krysset Indiahavet og v\xc3\xa6rt innom Komorene p\xc3\xa5 sine reiser. De f\xc3\xb8rste folkene p\xc3\xa5 Komorene kom fra Afrika, Australia, Indonesia og Arabia. Frankrike erobret \xc3\xb8yene og erkl\xc3\xa6rte dem som en koloni i 1912._NEWLINE_Etter selvstendigheten fra Frankrike i 1975 har det v\xc3\xa6rt 19 kupp eller kuppfors\xc3\xb8k p\xc3\xa5 Komorene. _NEWLINE_I 1997 erkl\xc3\xa6rte \xc3\xb8yene Anjouan og Moh\xc3\xa9li sin selvstendighet fra Komorene. I 1999 tok den milit\xc3\xa6re kommandanten oberst Azali Assoumeani makten. Han fors\xc3\xb8kte \xc3\xa5 l\xc3\xb8se krisen med Anjouan og Moh\xc3\xa9li, ved \xc3\xa5 inng\xc3\xa5 des accords de Fomboni (Fomboni-avtalene) i 2000/2001, som ga grunnlaget for en nasjonal forsoningsprosess. P\xc3\xa5 slutten av 2001 ble den nye konstitusjonen godkjent, og et presidentvalg fant sted v\xc3\xa5ren 2002. Hver av landets \xc3\xb8yer valgte da sin egen president, og en ny unionspresident avla presidenteden den 26. mai 2002.\n_START_SECTION_\nAdministrativ inndeling\n_START_PARAGRAPH_\nKomorene er inndelt i tre distrikt som ogs\xc3\xa5 er tre \xc3\xb8yer: Grande Comore (Njazidja), Anjouan (Nzwani) og Moh\xc3\xa9li (Mwali). Det finnes ogs\xc3\xa5 fire kommuner: Domoni, Fomboni, Moroni og Moutsamoudou.'